Evanescence

Evanescence er et gothic metal-band fra Little Rock, Arkansas, USA. 
De startet i 1995, men gav ikke ut debutalbumet Fallen før i 2003. Før dette lanserte bandet EP-er og en demo-CD ved navn Origin i 2000. 
I 2006 kom oppfølgeralbumet The Open Door.

Bandmedlemmer
 Amy Lee Hartzler – vokal & piano (1995–)
 Troy McLawhorn – gitar (2007–)
 Tim McCord – bass (2006–)
 Will Hunt – trommer (2007–)
 Emma Anzai – bass, vokal (2022–)

Tidligere bandmedlemmer
 David Hodges (1999–2002)
 Ben Moody (1995–2003)
 Will Boyd (2003–2006)
 John LeCompt (2002–2007)
 Rocky Gray (2002–2007)
 Terry Balsamo (2003–2015)
 Jen Majura – gitar (2015–?)

Kort biografi
Evanescence ble dannet da Amy Lee møtte Ben Moody på en sommerleir i 1994. Moody hørte et nydelig pianospill, og tok kontakt med jenta som spilte. Slik gikk det til at Evanescence startet som duo. Bandet vurderte tidligere navn som «Childish Intentions» og «Stricken». Lee og Moody valgte til sist navnet «Evanescence», som betyr «kortvarig». Da Evanescence fikk platekontrakt hos Wind-Up, ble de oppfordret til å endre bandnavn fordi Evanescence var for vanskelig å bruke i media. Lee og Moody sto på sitt, og fikk til slutt navnet igjennom.

«Solitude» er kreditert som Evanescences første låt. Den ble gitt ut på Evanescence EP-en i 1998, og Will Boyd (på denne tiden gjestemedlem) spiller bass og gitar og synger backupvokal.

Evanescence slo igjennom med «Bring Me To Life», Evanescences første singel fra albumet Fallen, som ble valgt ut til Daredevil Soundtrack. «Bring Me To Life» nådde høyt på hitlistene og i juni 2003 strakk låta seg til førsteplassen i USA. «Fallen» lå 43 uker på «Billboard top 10», og har solgt mer enn 14 millioner eksemplarer verden rundt.

I oktober 2003, under turneen annonserte Moody at han forlot Evanescence. Under et intervju med MTV uttalte han: "If I stayed, I think Amy and I would have destroyed it because we just weren't heading in the same direction; we were pulling it in two different directions. It was bad." Senere har Lee uttalt at Moody ønsket å gjøre Evanescence mer kommersiell enn det hun selv ønsket, og at dette var en av grunnene til at det endte som det gjorde. Flere mente at pangstarten Evanescence hadde fått, ville få en like rask slutt da Moody forlot bandet, men Evanescence skaffet seg raskt ny gitarist, og gjorde det bedre enn noen sinne.

I 2006 ga Evanescence ut sitt andre offisielle album, The Open Door. Dette etter en rekke utsettelser og forflytninger, forårsaket av blant annet Terry Balsamos (gitar) slag.

4. mai 2007 ble det offisielt klart at Lee hadde gitt John LeCompt, gitarist, sparken, og at Rocky Gray (trommis) sluttet av foreløpig ukjente grunner. Erstatning for trommer og gitar ble Dark New Day medlemmene Will Hunt og Troy McLawhorn. De er begge foreløpig kun gjestemedlemmer. Om de vil klare å kombinere både Evanescence og Dark New Day fremover gjenstår å se.

Den 23. oktober 2007 la Evanescence ut på The Open Door-turneen. Lee annonserte at etter dette vil Evanescence ta et par års pause, hvor de alle får tid til å jobbe med andre ting og prioritere familie. Lee vil, dog, fortsette å skrive, og hun sier det vil bli et tredje album, uten å sette noe årstall for når det vil være ferdig.

Diskografi

Album
 Fallen (2003)
 The Open Door (2006)
 Evanescence (album)|Evanescence (2011)
 Lost Whispers (2016)
 Synthetis (2017)
 The Bitter Truth (2021)

Livealbum
 Anywhere But Home Live-CD + DVD (2004)
 Synthesis Live ( 2018)

EP-er og singler
 «Evanescence» EP (1998)
 «Sound Asleeep» / «Whisper» EP (1999)
 «Mystary» EP (2003)
 «Bring Me To Life» (2003)
 «My Immortal» (2003)
 «Going Under» (2003)
 «Everybody's Fool» (2004)
 «Call Me When You're Sober» (2006)
 «Lithium» (2007)
 «Sweet Sacrifice» (2007)
 «Good Enough» (2007)
 «What You Want» (2011)
 «My Heart Is Broken» (2011)
 «Lost In Paradise» (2012)
 «Imperfection» (2017)
 «Hi-Lo» (2018) (featuring Lindsey Stirling)
 «The Chain» (2019)
 «Wasted on You» ( 2020(
 «The Game Is Over» (2020)
 «Use My Voice» (2020)
 «Better Without You» (2021)
 «Across The Universe» (2021)

 Referanser 

 Eksterne lenker




 Det norske Evanescence forumet
 Offisielt forum
 The Evanescence Reference 
 Offisiell italiensk fanside


Kategori:Rockegrupper fra USA
Kategori:Alternative rockegrupper
Kategori:Band etablert i 1995